Sujungti projektai Nr. XVP-149 ir Nr. XVP-221

Projektas Nr. XVP-221(2)
lyginamasis variantas


LIETUVOS RESPUBLIKOS
ADMINISTRACINIŲ NUSIŽENGIMŲ KODEKSO 72 STRAIPSNIO PAKEITIMO ĮSTATYMAS

2025 m.                d. Nr.  
Vilnius

1 straipsnis. 72 straipsnio pakeitimas
1. Pakeisti 72 straipsnio 4 dalį ir ją išdėstyti taip:
„4. Socialines, kultūros, švietimo, sporto ir sveikatos priežiūros paslaugas tik vaikams teikiančių įstaigų, įmonių ir organizacijų, kitų įstaigų, įmonių ir organizacijų, jei jose dirba, užsiima savanoriška veikla, stažuojasi ar atlieka praktiką asmenys, kurių darbas, savanoriška veikla, praktika ar stažuotė tiesioginiais ir reguliariais kontaktais susiję su vaikais, taip pat juridinių asmenų, pasitelkiančių asmenis teikti paslaugas, jei šios paslaugos ar juridinių asmenų, kuriems teikiamos paslaugos, veikla tiesioginiais ir reguliariais kontaktais susijusios su vaikais, vadovų ar jų įgaliotų asmenų, priimančiųjų organizacijų pareigos, nurodytos Lietuvos Respublikos vaiko teisių apsaugos pagrindų įstatymo 30 straipsnio 5 dalyje, ar bent vienos pareigos, nustatytos Vaiko teisių apsaugos pagrindų įstatymo 30 straipsnio 6 dalyje, nevykdymas
užtraukia baudą nuo trijų šimtų iki penkių šimtų eurų.“
2. Pakeisti 72 straipsnio 6 dalį ir ją išdėstyti taip:
„6. Socialines, kultūros, švietimo, sporto ir sveikatos priežiūros paslaugas tik vaikams teikiančių įstaigų, įmonių ir organizacijų, kitų įstaigų, įmonių ir organizacijų, jei jose dirba, užsiima savanoriška veikla, stažuojasi ar atlieka praktiką asmenys, kurių darbas, savanoriška veikla, praktika ar stažuotė tiesioginiais ir reguliariais kontaktais susiję su vaikais, taip pat juridinių asmenų, pasitelkiančių asmenis teikti paslaugas, jei šios paslaugos ar juridinių asmenų, kuriems teikiamos paslaugos, veikla tiesioginiais ir reguliariais kontaktais susijusios su vaikais, vadovų ar jų įgaliotų asmenų, priimančiųjų organizacijų pareigos, nurodytos Vaiko teisių apsaugos pagrindų įstatymo 30 straipsnio 5 dalyje, ar bent vienos pareigos, nustatytos Vaiko teisių apsaugos pagrindų įstatymo 30 straipsnio 6 dalyje, nevykdymas arba pareigų, nurodytų Vaiko teisių apsaugos pagrindų įstatymo 30 straipsnio 9 dalyje, nevykdymas, jei šioje dalyje nurodytose įstaigose, įmonėse, organizacijose dirba, užsiima savanoriška veikla, atlieka praktiką, stažuojasi ar teikia paslaugas asmuo, kuris įsiteisėjusiu apkaltinamuoju teismo nuosprendžiu pripažintas kaltu dėl nusikalstamų veikų, nurodytų Vaiko teisių apsaugos pagrindų įstatymo 30 straipsnio 1 dalyje, arba asmuo, kuris yra padaręs bent vieną Vaiko teisių apsaugos pagrindų įstatymo 30 straipsnio 1 dalyje nurodytą nusikalstamą veiką, įvardytą kaip seksualiniai nusikaltimai, bet atleistas nuo baudžiamosios atsakomybės, 
užtraukia baudą nuo trijų tūkstančių iki penkių tūkstančių eurų.“
3. Pakeisti 72 straipsnio 8 dalį ir ją išdėstyti taip:
„8. Asmens, besiverčiančio individualia veikla, teikiančio paslaugas ar vykdančio bet kokią kitą veiklą, jei ši veikla ar paslaugos tiesioginiais ir reguliariais kontaktais susijusios su vaikais, pareigos, nurodytos Vaiko teisių apsaugos pagrindų įstatymo 30 straipsnio 6 dalyje, ir (ar) pareigos, nurodytos Vaiko teisių apsaugos pagrindų įstatymo 30 straipsnio 7 dalyje, nevykdymas
užtraukia baudą nuo trijų šimtų iki penkių šimtų eurų.“

2 straipsnis. Įstatymo įsigaliojimas
Šis įstatymas įsigalioja 2025 m. rugpjūčio 1 d.

Skelbiu šį Lietuvos Respublikos Seimo priimtą įstatymą.

